《自题四科荐卷后》
清代·钱梦铃

雕文有如铸剑器，争时不争钝与利。又如风花下上飞，或飘茵席或堕厕。

文章莫与时命争，著作故须借声势。国门不敢擅增删，重是煌煌丞相制。

老生常谈何足珍，敢望三缣酬一字。詅嗤贻笑亦奚为，葬汝梓州兜率寺。

作者简介：钱梦铃，字祚贤，号五峰，嘉善人。诸生。有《补巢书屋集》。